Ne oant ket ofiserien enoret betek re, ne oant ket Shogun kennebeut. Ar Samouraied a zo bet kadourien enoret evit bezañ kalonek, leal hag a-wechoù dre o zonkadur skrijus. Tres an arozed engounel Japanaat a vez warno gant perzhioù mat nemetken hag a vez  roet vel skouer da dizout gant an holl. An diforch bras a vez etrezo hag an Arozed deus ar chornôg a vez war penaos e echu o buhez. Ar gadourien Samourai o deus echuet o buhez evit an darn vrashañ anezho war un emgann kollet pe un ampoent reuzus. Met dirak kement-mañ o zoare kalonek da vont e-tal o zonkadur a vez bamus evit ar bobl Japanaat. Mojenn ar re Samourai a vez dedennusoch dezho vit istor an ofisourien trech do holl enebourien. Arabat chom sachet gant ur skeudenn a gadourien nemetken pa vez  kaoz deus ar re Samourai. Pa vez mare ar peoch, chom a reont stag deus un doare bevañ o vont etrezek ar peurvad, hep klask mont war hent ur vuhez hiniennel e koust an dud all. Setu penaos ez int deuet da vezañ skeudenn arouezius bro Japan o klask bezañ ar bobl gwellañ e touez ar re all. An holl re a vezo diskrivet war lech a vez bamet hiziv an deiz choazh gant pobl bro Japan. O anavezout a sikouro da gompren gwelloch (vit un nebeut) tro-spered ar Japaniz.